2012.gada \_\_\_.\_\_\_\_\_\_\_\_\_\_\_ Rīkojums Nr. \_\_

Rīgā (prot. Nr.\_\_\_.\_\_§)

**Par Koncepciju par mazo uzņēmumu nodokļa maksāšanas režīmu konsolidāciju un vienkāršošanu**

1. Atbalstīt Koncepcijas par mazo uzņēmumu nodokļa maksāšanas režīmu konsolidāciju un vienkāršošanu (turpmāk – koncepcija) 1.1.risinājuma A variantu, 1.2.risinājuma A variantu, 2.1.risinājuma A variantu, 2.2.risinājuma A variantu, 3.risinājuma A variantu, 4.risinājuma A variantu un 5.risinājuma A variantu.

2. Noteikt Finanšu ministriju par atbildīgo institūciju koncepcijas īstenošanā.

3. Finanšu ministrijai sagatavot un finanšu ministram noteiktā kārtībā iesniegt Ministru kabinetā līdz 2013.gada 30.decembrim – likumprojektu „Grozījumi likumā „Par iedzīvotāju ienākuma nodokli””, „Grozījumi likumā „Par uzņēmumu ienākuma nodokli”” un „Grozījumi Mikrouzņēmumu nodokļa likumā”.

4. Finanšu ministrijai sagatavot un finanšu ministram septiņu mēnešu laikā pēc šā rīkojuma 3.punktā minēto likuma grozījumu spēkā stāšanās noteiktā kārtībā iesniegt Ministru kabinetā noteikumu projektu par grozījumiem Ministru kabineta 2001.gada 27.marta noteikumos Nr.150 „Noteikumi par nodokļu maksātāju un nodokļu maksātāju struktūrvienību reģistrāciju Valsts ieņēmumu dienestā”.

5. Finanšu ministrijai sagatavot un finanšu ministram sešu mēnešu laikā pēc šā rīkojuma 3.punktā minēto likumu grozījumu spēkā stāšanās noteiktā kārtībā iesniegt Ministru kabinetā noteikumu projektus par grozījumiem:

5.1. Ministru kabineta 2010.gada 31.augusta noteikumos Nr.819 „Noteikumi par mikrouzņēmumu nodokļa deklarāciju un tās aizpildīšanu”;

5.2. Ministru kabineta 2009.gada 22.decembra noteikumos Nr.1646 „Kārtība, kādā piemērojama patentmaksa fiziskās personas saimnieciskajai darbībai noteiktā profesijā un tās apmēri”;

5.3. Ministru kabineta 2009.gada 17.februāra noteikumos Nr.149 „Noteikumi par iedzīvotāju gada deklarāciju un tās aizpildīšanas kārtību”;

5.4. Ministru kabineta 2004.gada 29.jūnija noteikumos Nr.573 „Kārtība, kādā iedzīvotāju ienākuma nodokli, ar nodokli saistīto nokavējuma naudu un soda naudu ieskaita budžetā”;

5.5. Ministru kabineta 2001.gada 27.marta noteikumos Nr.150 „Noteikumi par nodokļu maksātāju un nodokļu maksātāju struktūrvienību reģistrāciju Valsts ieņēmumu dienestā”;

5.6. Ministru kabineta 2010.gada 21.septembra noteikumos Nr.899 „Likuma „Par iedzīvotāju ienākuma nodokli” normu piemērošanas noteikumi”.

6. Labklājības ministrijai sagatavot un iekļaut informatīvā ziņojumā „Par Mikrouzņēmumu nodokļa likuma praktiskās īstenošanas gaitu un rezultātiem” informāciju par mazo saimnieciskās darbības veicēju – pašnodarbināto personu un patentmaksu maksātāju valsts sociālās apdrošināšanas iemaksu faktisko apmēru un iespējām ar to nodrošināt valsts sociālās apdrošināšanas pakalpojumu sniegšanu. Labklājības ministram katru gadu no 2013.gada 1.septembra līdz 2020.gada 1.septembrim noteiktā kārtībā iesniegt Ministru kabinetā informatīvo ziņojumu.

7. Finanšu ministrijai (Valsts ieņēmumu dienestam) līdz 2013.gada 30.decembrim:

7.1. izveidot Valsts ieņēmumu dienesta interneta vietnē īpašu sadaļu personām, kuras plāno sākt saimniecisko darbību;

7.2. izveidot Nodokļu maksāšanas režīmu karti, ievietot to Valsts ieņēmumu dienesta interneta vietnes sadaļā, kas paredzēta personām, kuras plāno sākt saimniecisko darbību, un nodrošināt Nodokļu maksāšanas režīmu kartes pieejamību arī papīra formā.

Ministru prezidents V. Dombrovskis

Finanšu ministrs A.Vilks

15.08.2012 16:16

408

Orehova, 67095494

Anda.Orehova@fm.gov.lv